# விக்கிப்பீடியா:ஆலமரத்தடி/தொகுப்பு90

## விக்கிப்பீடியா-விக்சனரி

விக்கிப்பீடியாக் கட்டுரைகளில் இணைப்பு இல்லாத எந்தச் சொல்லின்மீது சொடுக்கினாலும் அது விக்சனரிக்கு இணைப்புக் கொடுப்பதை சில நாட்களுக்கு முன்புதான் கவனித்தேன். இந்த வசதி எப்போதிருந்து உள்ளது? ஆங்கிலம் போன்ற மொழிகளுக்குச் சிறப்பாகப் பொருந்தும் இந்த வசதி, தமிழைப் போன்ற மொழிகளுக்குத் தற்போதைய நிலையில் முழுப் பயனையும் தருவதாக இல்லை. ஏனென்றால் தமிழ்க் கட்டுரைகளில் பெயரோ. வினையோ தனிச் சொற்களாக வருவது குறைவு பெரும்பாலும், பால், இடம், எண், காலம் போன்றவற்றுக்கான விகுதிகளுடன் சேர்ந்தோ, வேற்றுமை உருபுகளுடன் சேர்ந்தோதான் வருகின்றன. இதனால் சொற்கள் மீது சொடுக்கும்போது பெரும்பாலும் சொற்கள் விக்சனரியில் இல்லை என்றே வருகிறது. அத்துடன் வினையெச்சம், பெயரெச்சம் போன்றவைகளும் இதற்கு அகப்படுவது இல்லை. விக்சனரியில் ஏதாவது மேம்பாடுகளைச் செய்து இப்பிரச்சினையைத் தீர்க்கலாமா என்று ஆராய வேண்டும். வழிமாற்றுகள் உருவாக்கலாம். ஆனால் பல மடங்கு வழிமாற்றுக்களை உருவாக்கவேண்டி இருக்கும். வேறு ஏதாவது வழிகள் உண்டா? ---மயூரநாதன் (பேச்சு) 10:44, 13 செப்டம்பர் 2013 (UTC)  
:நீங்கள் சிவப்பு இணைப்பைச் சொல்கிறீர்களா? நீங்கள் கூறியவாறு இருப்பதாகத் தெரியவில்லையே. உதாரணம் தர முடியுமா? எனக்குத் தெரிந்த வரை தமிழ் விக்சனரிக்கென இணைப்புக் கொடுத்த சொற்களிலேயே அவ்விணைப்பு விக்சனரிக்குச் செல்கிறது என நினைத்திருந்தேன்.--Kanags <sup>\உரையாடுக</sup> 11:49, 13 செப்டம்பர் 2013 (UTC)
::மயூரநாதன், நீங்கள் சொல்வது ஜாவாஸ்கிரிப்ட் வசதியை என நினைக்கிறேன். ஒரு சோல்லை இரு முறை சொடுக்கினால் விக்சனரிக்கு இணைப்பு போகும் படி வசதி உள்ளது, முன்பிருந்தே!. ஒருவேளை, தற்போதே நீங்கள் அமைப்புகளில் அதையும் இயக்கியிருக்கக் கூடும். ஆகவே, மாற்றத்தை உணர்ந்திருக்கிறீர்! மேலும், நீங்கள் கேட்ட பெயரெச்சம், வினையெச்சம் போன்றவற்றுக்கு வழிமாற்று உருவாக்குவது சரியான யோசனை இல்லை. stemmer என்ற ஒரு வசதி மொழியியலில் (இயன்மொழியாக்கம், nlp) உண்டு. இதை, மென்பொருள்களின் மூலம் செயற்பாட்டிற்கு கொண்டு வர முடியும். எந்த ஒரு சொல்லை எடுத்தாலும், அதை எடுத்தபின்னர், வேர்ச்சொல்லை/மூலச்சொல்லை மட்டும் வெட்டி எடுக்கும்வகையில் செய்யலாம். பின்னர், வழக்கம்போல் அதற்கான இணைப்பைத் தரலாம். ஏற்கனவே, தமிழ் மொழியில் இது செயல்பாட்டில் உள்ளதே! :) நிரலாக்கத்தில் நன்கறிந்தவர் உதவக் கூடும். எனக்கு இதற்கு மேல் தெரியாது. aksharamuka கண்டுபிடித்த வினோத்தை கேட்டுப் பார்க்கலாம். அவர் உதவக் கூடும். -தமிழ்க்குரிசில் (பேச்சு) 13:49, 13 செப்டம்பர் 2013 (UTC)  
: சிறீ, விக்கிப்பீடியாவில் இணைப்பில்லாத எந்தச்சொல்லின் மீதும் இரட்டைச் சொடுக்குச் செய்யும்போது விக்சனரிக்கு இணைப்பு வருகிறது. தமிழ்க் குரிசில் சொல்வது போல் இது முன்னரே இருந்திருக்கலாம். நான் சொடுக்கிப் பார்த்ததில்லை. தற்செயலாகச் சொடுக்கியபோதே இதை அறிந்தேன். இது ஒரு நல்ல வசதிதான் ஆனால், சொடுக்கும்போது மூலச்சொல்லுக்குச் செல்லும்படி செய்ய வேண்டும். வழி மாற்றுக்களை உருவாக்குவதில் எனக்கும் உடன்பாடு இல்லை. தமிழ்க்குரிசில் சொல்வதுபோல் மென்பொருட்களைப் பயன்படுத்தி இதைச் செய்வது நல்லது. ----மயூரநாதன் (பேச்சு) 15:21, 13 செப்டம்பர் 2013 (UTC)
::மயூரன், இருந்திருக்கலாம் இல்லை! இது ஏற்கனவே இருந்தது, பல முறை தெரியாமல் இரண்டு முறை சொடுக்கி விக்சனரிக்கு இட்டுச் சென்றுள்ளது. ஸ்டெம்மர் என்ற வசதி மூலச் சொல்லில் இருந்து முன்னொட்டு, பின்னொட்டு சேர்த்து சொற்களை உருவாக்கும் கருவி என நினைக்கிறேன். இதைக் கொண்டு சிறப்பாக செயல்படுத்தலாம். பைத்தான் கற்றோருக்கு வசதியாய் இருக்குமாம். nltk என்ற பொதி இதை எளிதாக்கும் என்று வினோத் கூறுகிறார். :) -தமிழ்க்குரிசில் (பேச்சு) 15:51, 13 செப்டம்பர் 2013 (UTC)
- மயூரநாதன், நீங்கள் விக்கிப்பீடியா:விக்சனரி பார் கருவியை பயன்படுத்திப் பார்த்திருக்கிறீர்கள் என்று நினைக்கின்றேன்--சங்கீர்த்தன் (பேச்சு) 16:11, 13 செப்டம்பர் 2013 (UTC)
:: -தமிழ்க்குரிசில் (பேச்சு) 16:26, 13 செப்டம்பர் 2013 (UTC)